Page:Bess the Gawkie (2).pdf/2



Blythe young Bess to Jean did say,

Will ye gang to yon sunny brae,

Where flocks do feed, and herds do stray,

And sport a while wi' Jamie?

Ah, na! lass, I'll no gang there,

Not about Jamie tak a care,

Nor about Jamie tak a care,

For he's ta'en up wi' Maggie,

For hark, and I will tell you, lass,

Did I not see young Jamie pass,

Wi' meikle blytheness in his face,

Out o'er the muir to Maggie:

I wat he gae her mony a kiss,

And Maggie took them nae amiss;

'Tween ilka smack pleas'd her wi' this--

That Bess was but a gawkie.

For when a civil kiss I seek,

She turns her head, and thraws her cheek,

And for an hour she'll hardly speak;

Wha'd no ca' her a gawkie?

But sure my Maggie has mair sense,

She'll give a score with an offence;

Now gie me ane into the mense,

And ye shall be my dawtie.

O Jamie, ye hae mony ta'en,

But I will never stand for ane,